CELEX: 52011DP0278
Language: da
Date: 2011-06-23 00:00:00
Title: Anmodning om ophævelse af Adrian Severins parlamentariske immunitet Europa-Parlamentets afgørelse af 23. juni 2011 om anmodning om ophævelse af Adrian Severins immunitet (2011/2070(IMM))

18.12.2012   
            
            
               DA
            
            
               Den Europæiske Unions Tidende
            
            
               CE 390/67
            
         Torsdag den 23. juni 2011Anmodning om ophævelse af Adrian Severins parlamentariske immunitet
   P7_TA(2011)0278
   Europa-Parlamentets afgørelse af 23. juni 2011 om anmodning om ophævelse af Adrian Severins immunitet (2011/2070(IMM))
   2012/C 390 E/09
   
      Europa-Parlamentet,
   
               —
            
            
               der henviser til anmodning af 5. april 2011 fra det rumænske nationale departement for bekæmpelse af korruption (den offentlige anklagers kontor, Rumæniens øverste appelret) om ophævelse af Adrian Severins immunitet, hvorom der blev givet meddelelse på plenarmødet den 6. april 2011,
            
         
               —
            
            
               der har hørt Adrian Severin den 23. maj 2011, jf. forretningsordenens artikel 7, stk. 3,
            
         
               —
            
            
               der henviser til artikel 9 i protokollen af 8. april 1965 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
            
         
               —
            
            
               der henviser til Den Europæiske Unions Domstols dom af 12. maj 1964, 10. juli 1986, 15. og 21. oktober 2008 og 19. marts 2010 (1),
            
         
               —
            
            
               der henviser til bestemmelserne i den rumænske forfatnings artikel 72, stk. 2,
            
         
               —
            
            
               der henviser til artikel 4 i den rumænske straffelov, i henhold til hvilken rumænsk strafferet finder anvendelse på strafbare handlinger begået uden for Rumæniens grænser, hvis gerningsmanden er rumænsk statsborger eller, hvis den pågældende uden at være rumænsk statsborger, er bosat i Rumænien,
            
         
               —
            
            
               der henviser til forretningsordenens artikel 6, stk. 2, og artikel 7,
            
         
               —
            
            
               der henviser til betænkning fra Retsudvalget (A7-0242/2011),
            
         
               A.
            
            
               der henviser til, at det rumænske nationale departement for bekæmpelse af korruption har anmodet om ophævelse af medlem af Europa-Parlamentet Adrian Severins immunitet for at gøre det muligt for den rumænske offentlige anklagers kontor at foretage de nødvendige undersøgelser og at retsforfølge Adrian Severin, at kræve husundersøgelse eller ransagning af hans kontorer og at foretage computerundersøgelser eller andre elektroniske undersøgelser, der måtte være nødvendige, at indlede straffesag mod Adrian Severin på grund af passiv korruption og/eller misbrug af indflydelse eller enhver anden retlig beskrivelse, der måtte blive givet af den/de påståede lovovertrædelse(r) ved de kompetente straffedomstole,
            
         
               B.
            
            
               der henviser til, at ophævelsen af Adrian Severins immunitet vedrører påstået korruption, der er omfattet af artikel 6 i den rumænske lov nr. 78/2000 sammenholdt med straffelovens artikel 254 (korruption) og artikel 257 (misbrug af indflydelse) og artikel 81, litra b), i lov nr. 78/2000,
            
         
               C.
            
            
               der henviser til, at det ikke påhviler Europa-Parlamentet at udtale sig om, hvorvidt medlemmet er skyldigt eller ej, eller om, hvorvidt de handlinger, der tillægges ham, berettiger til retsforfølgelse,
            
         
               D.
            
            
               der henviser til, at det derfor er tilrådeligt at anbefale ophævelse af den parlamentariske immunitet i det foreliggende tilfælde,
            
         
               1.
            
            
               vedtager at ophæve Adrian Severins immunitet, dog med undtagelse for enhver form for restriktion af hans personlige frihed;
            
         
               2.
            
            
               pålægger sin formand straks at sende denne afgørelse og det kompetente udvalgs betænkning til de kompetente myndigheder i Rumænien og til Adrian Severin.
            
         
      (1)  Sag 101/63, Wagner mod Fohrmann og Krier, Sml. 1954-1964, s. 483, sag 149/85, Wybot mod Faure m.fl., Sml. 1986, s. 2391, sag T-345/05, Mote mod Parlamentet, Sml. 2008 II, s. 2849, forenede sager C-200/07 og C-201/07, Marra mod De Gregorio og Clemente, Sml. 2008 I, s. 7929, og sag T-42/06, Gollnisch mod Parlamentet (EUT C 134 af 22.5.2010, s. 29).